rejauldu/bengali-wikipedia huggingface dataset:
300px|থাম্ব|একটি চার চাকতি বিশিষ্ট টাওয়ার অব হানয় গেমের অ্যানিমেশন টাওয়ার অব হানয় (এছাড়াও বলা হয় টাওয়ার অফ ব্রাহ্ম বা লুকাস টাওয়ার ) হল এক ধরনের বুদ্ধির খেলা । এ খেলায় তিনটি দন্ড খাড়াভাবে পাশাপাশি রাখা থাকে । এবং ছোট বড় কিছু ডিস্ক বা চাকতি দন্ড এর ভিতর প্রবেশ করান থাকে । এ খেলায় প্রথম দন্ড থেকে তৃতীয় দন্ডে সবগুলো চাকতি আনতে হয় । তবে কিছু নিয়ম পালন করতে হয় । নিয়মগুলো হলো:    ১. একসাথে একাধিক চাকতি সরানো যাবে না।    ২. কখনই ছোট চাকতির উপর বড় চাকতি রাখা যাবে না।    ৩. সবসময় উপরের চাকতি ওঠানো যাবে। হ্যানয় ধাঁধার টাওয়ার সমাধানের জন্য প্রয়োজনীয় ন্যূনতম সংখ্যা চাল হলো  , যেখানে n হল ডিস্কের সংখ্যা।   সমাধান  টাওয়ার অব হানয় সমাধান করা আগে খুব কঠিন ছিল । এখন এটি সমাধান করার জন্য নানা ধরনের এলগরিদম বের হয়েছে । নিচে এর এলগরিদম গুলো নিয়ে আলোচনা করা হলোঃ মনে কর ,১ নং দন্ড টি হলো ১ , ২ নং ২ এবং ৩ নং ৩ জোড় সংখ্যার ক্ষেত্রেঃ      ১. ১ ও ২ এর মধ্যে একটি সঠিক মুভ কর       ২. ১ ও ৩ এর মধ্যে একটি সঠিক মুভ কর      ৩. ২ ও ৩ এর মধ্যে একটি সঠিক মুভ কর        ৪. সম্পূর্ণ না হওয়া পর্যন্ত চালিয়ে যাও  বিজোড় সংখ্যার ক্ষেত্রেঃ      ১. ১ ও ৩ এর মধ্যে একটি সঠিক মুভ কর       ২. ১ ও ২ এর মধ্যে একটি সঠিক মুভ কর      ৩. ২ ও ৩ এর মধ্যে একটি সঠিক মুভ কর        ৪. সম্পূর্ণ না হওয়া পর্যন্ত চালিয়ে যাও   সুডোকোডে আলগরিদম   A = [5,4,3,2,1]  B = []  C = []    def move(n, source, target, auxiliary):  <nowiki> </nowiki>   if n > 0:  <nowiki> </nowiki>       # move n-1 disks from source to auxiliary, so they are out of the way    <nowiki> </nowiki>       move(n-1, source, auxiliary, target)    <nowiki> </nowiki>       # move the nth disk from source to target  <nowiki> </nowiki>       target.append(source.pop())    <nowiki> </nowiki>       # Display our progress  <nowiki> </nowiki>       print(A, B, C, '##############', sep='\n')    <nowiki> </nowiki>         <nowiki> </nowiki>       # move the n-1 disks that we left on auxiliary onto target  <nowiki> </nowiki>       move(n-1, auxiliary, target, source)    <nowiki>#</nowiki> initiate call from source A to target C with auxiliary B   move(5, A, C, B)   সি++ কোড  #include <iostream> using namespace std;  void tower_hannoi (int disk, char tower1, char tower2, char tower3) {     if (disk == 1)     {         cout << "Move disk " << disk << " from " << tower1 << " to " << tower3 << endl;      }     else     {         tower_hannoi (disk-1, tower1, tower3, tower2);         cout << "Move disk " << disk << " from " << tower1 << " to " << tower3 << endl;         tower_hannoi (disk-1, tower2, tower1, tower3);     } }  int main() {     int disk;     char tower1 = 'A';     char tower2 = 'B';     char tower3 = 'C';     cin >> disk;     tower_hannoi (disk, tower1, tower2, tower3);     return 0; }   পাইথন কোড  def hanoi(n, a='A', b='B', c='C'):      if n == 1:         print('move', a, '-->', c)         return     hanoi(n-1, a, c, b)     print('move', a, '-->', c)     hanoi(n-1, b, a, c)  print(hanoi(5))   গ্যালারি    তথ্যসূত্র    বহিঃসংযোগ  http://orbisbux.com/?ref=softimine  বিষয়শ্রেণী:যান্ত্রিক ধাঁধা বিষয়শ্রেণী:গাণিতিক ধাঁধা
চাকুলি পিঠা () একটি চ্যাপ্টা রুটিজাতীয় পিঠা যা চাল থেকে তৈরি হয়।  ঐতিহ্যগতভাবে  ওড়িশাতে চাকুলি পিঠা তৈরি হয়।  এটা প্রস্তুত করতে ব্যবহার করা হয় চাল, ময়দা, মাষকলাই, অপরিশোধিত ভোজ্য তেল (বিশেষ করে ঘি বা সরিষার তেল), এবং লবণ।    প্রকারভেদ   সরু চাকুলি  পাতলা প্যানকেকের মত দোসা  বুধা চাকুলি  এটি একটি পুরু পিঠা/পিষ্টক, তৈরি হহয় মাষকলাই ডাল ও চাল দিয়ে। গুড়, পনির/পণীর (chhena) এবং কোরানো নারকেল দিয়ে পরিবেশন করা হয়। এটি একটি জনপ্রিয় ওড়িশা খাবার।  আটা চাকুলি   তথ্যসূত্র   বিষয়শ্রেণী:ভারতীয় মিষ্টান্ন বিষয়শ্রেণী:ওড়িয়া রন্ধনশৈলী
কিরস্তিনে দ্যান্সত্রপ আন্দেরসেন (; জন্ম: ৫ এপ্রিল ১৯৯৮; কিরস্তিনে আন্দেরসেন নামে সুপরিচিত) হলেন একজন ডেনীয় তীরন্দাজ, যিনি ডেনমার্কের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ২০১৯ সালে তীরন্দাজীতে অভিষেক করা আন্দেরসেন ডেনমার্কের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন কিরস্তিনে দ্যান্সত্রপ আন্দেরসেন ১৯৯৮ সালের ৫ই এপ্রিল তারিখে ডেনমার্কের কোপেনহেগেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন আন্দেরসেন ডেনমার্কের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ১৯টি ১০ পয়েন্ট অর্জন করে সর্বমোট ৬২৫ পয়েন্ট নিয়ে তিনি ৫৬তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৯ম স্থান অধিকারী চীনের লি চিয়ামানের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ডেনীয় নারী তীরন্দাজ বিষয়শ্রেণী:ডেনমার্কের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
থাম্ব|ওপেন আর্কাইভ ইনিশিয়েটিভ প্রটোকল ফর মেটাডেটা হারভেস্টিং এর লোগো ওপেন আর্কাইভ ইনিশিয়েটিভ প্রটোকল ফর মেটাডেটা হারভেস্টিং হল একটি প্রোটোকলের জন্য উন্নয়ন, যাতে ফসল ফলানোর মেটাডেটার রেকর্ডস্ গুলি একটি বিবরণ সেবায় অনেক আর্কাইভে নির্মিত করা যেতে পারে। ওএআই-পিএমএইচ বাস্তবায়নে অবশ্যই ডাবলিন কোরে মেটাডেটা প্রতিনিধিত্ব করতে হবে, কিন্তু অতিরিক্ত উপস্থাপনাও সমর্থন করতে পারে।   তথ্যসূত্র   বিষয়শ্রেণী:ইন্টারনেট প্রোটোকল বিষয়শ্রেণী:অধি-উপাত্ত বিষয়শ্রেণী:সংরক্ষণাগার বিজ্ঞান বিষয়শ্রেণী:অনলাইন সংরক্ষণাগার বিষয়শ্রেণী:উন্মুক্ত প্রবেশাধিকার প্রকল্প
সুনীতিকুমার পাঠক ( ১ মে ১৯২৪ – ৪ ডিসেম্বর ২০২৪ ) ছিলেন একজন বিশিষ্ট ভারতীয় বাঙালি বৌদ্ধ পণ্ডিত, প্রাবন্ধিক ও গবেষক।  বৌদ্ধতন্ত্র, বৌদ্ধশাস্ত্র এবং ভাষার বৈচিত্র্য নিয়ে গবেষণা চালিয়ে গেছেন অবসরের পরও।  ২০০৭ খ্রিস্টাব্দে রাষ্ট্রপতি পুরস্কার এবং ২০১৮ খ্রিস্টাব্দে পান  বিশ্বভারতী বিশ্ববিদ্যালয়ের দেশিকোত্তম উপাধিও।  জন্ম ও শিক্ষা জীবন সুনীতিকুমার পাঠকের জন্ম  ব্রিটিশ ভারতের অধুনা  পশ্চিমবঙ্গের পশ্চিম মেদিনীপুর জেলার ডেবরা সমষ্টি উন্নয়ন ব্লকের অন্তর্গত মালিঘাটি গ্রামে। বাল‍্যকালেই তিনি মা’কে হারান। তাই তার বেড়ে ওঠা আর প্রাথমিক পাঠ মামার বাড়িতেই। পরবর্তীতে তার পড়াশোনা কলকাতার তীর্থপতি ইন্সটিটিউশন, সংস্কৃত কলেজ ও  কলকাতা বিশ্ববিদ্যালয়ে। বিদ‍্যালয়ে পড়াশোনার সময় ১৯৩৮ খ্রিস্টাব্দে রবীন্দ্রনাথের সঙ্গে তাঁর সাক্ষাৎ হয়েছিল। ছাত্রবৃত্তি নিয়ে তিনি তিব্বতী ভাষা শিক্ষার সুযোগ পান এবং ভাষাচার্য  সুনীতিকুমার চট্টোপাধ্যায়ের অধীনে গবেষণার সুযোগ পেয়ে কালিম্পং যান। বাংলা, হিন্দি, ইংরেজি ছাড়াও তিব্বতি, মঙ্গোলিয়া, চিনা, পালি, প্রাকৃত, সংস্কৃতসহ নয়টি ভাষা আয়ত্ব করেন এবং সাবলীল ছিলেন। বহু ভাষাবিদ সুনীতিকুমারের প্রত্যক্ষ শিক্ষক ছিলেন- হরপ্রসাদ শাস্ত্রী, সাতকড়ি মুখোপাধ্যায়, তান ইউন-শান , ভেরিয়ার এলউইন, সুনীতিকুমার চট্টোপাধ্যায় প্রমুখ শিক্ষাবিদ। কর্মজীবন ১৯৫৪ খ্রিস্টাব্দে ২০৫ টাকা বেতনে কর্মজীবন শুরু করেন  বিশ্বভারতী বিশ্ববিদ্যালয়ের পুঁথি বিভাগে।  রবীন্দ্রনাথের সঙ্গে তার একবারই সাক্ষাৎ হয়েছিল ছাত্রাবস্থায়। কিন্তু রবীন্দ্রনাথের আক্ষেপ ছিল-   তার সেই আক্ষেপ পূরণে সুনীতিকুমার অধ্যাপক সি আর লামাকে সঙ্গে নিয়ে বিশ্বভারতীতে শুরু করেন ভারত-তিব্বতী চর্চার তথা ইন্দো-টিবেটান স্টাডিজের নতুন বিভাগ।  হিমালয়ের পাদদেশে প্রত্যন্ত দুর্গম এলাকার সামান্য বসতি নিয়েও গড়ে ওঠা গ্রামের পর গ্রামে ঘুরে বেড়িয়েছেন তথ্যানুসন্ধানে। একদিকে গড়ে তোলেন বহুমূল্যের পুঁথির ভাণ্ডার অন্যদিকে অধ্যাপনার পাশাপাশি তিনি নিজে শিখতে থাকেন এক একটি ভাষা। নিজে চীনা ভবনে ভর্তি হন চীনা ভাষা শিখতে। ১৯৬১ খ্রিস্টাব্দে অবশ্য ভারত সরকারের নির্দেশে সেনাবাহিনীর জন্য লাদাখ সীমান্তে তিব্বতী ভাষার নানান তথ্য ইংরেজিতে অনুবাদ করার কাজে নিযুক্ত হন।  ১৯৬৯ খ্রিস্টাব্দে পুনরায় বিশ্বভারতীতে যোগদান করেন এবং ১৯৮৪ খ্রিস্টাব্দে অবসর গ্রহণ করেন।  অবসরের পরও তিনি শান্তিনিকেতনে নিজের বাস ভবনে তিব্বতের সাহিত্য, ভাষা, ধর্ম, ও সংস্কৃতি নিয়ে নিরলস গবেষণা করে চলেছেন। তার  রচিত, অনূদিত ও সম্পাদিত গ্রন্থের সংখ্যা পঁচিশের বেশি এবং  লিখেছেন দু’শোরও বেশি প্রবন্ধ।? তার উল্লেখযোগ্য গ্রন্থগুলির অন্যতম হল-বৌদ্ধতন্ত্র রূপ ও বিকাশ  সম্মাননা ২০০৭ খ্রিস্টাব্দে বৌদ্ধশাস্ত্র, বৌদ্ধতন্ত্র, ভাষাতত্ত্বের উপর গবেষণার জন্য রাষ্ট্রপতি পুরস্কারে সম্মানিত হন। ২০১৮ খ্রিস্টাব্দে বিশ্বভারতী বিশ্ববিদ্যালয়  দেশিকোত্তম উপাধিতে ভূষিত করে।  এছাড়াও, মহাবোধি সোসাইটি তাঁকে 'ভাণক' এবং 'মঞ্জুশ্রী' সম্মানে এবং এশিয়াটিক সোসাইটি  এস. সি. চক্রবর্তী স্বর্ণ পদক প্রদান করে।  জীবনাবসান বৌদ্ধচর্চার অন্যতম অগ্রগণ্য পণ্ডিত সুনীতিকুমার পাঠক বেশ কিছুদিন ধরেই বার্ধক্য জনিত সমস্যায় ভুগছিলেন। ২০২৪ খ্রিস্টাব্দের ৪ ডিসেম্বর বুধবার রাত দশটায় ১০১ বৎসর বয়সে শান্তিনিকেতনের অবনপল্লীতে নিজ বাসভবনেই প্রয়াত হন।  তথ্যসূত্র   বিষয়শ্রেণী:১৯২৪-এ জন্ম বিষয়শ্রেণী:২০২৪-এ মৃত্যু বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি লেখক বিষয়শ্রেণী:বাঙালি গবেষক বিষয়শ্রেণী:শান্তিনিকেতনের সাথে যুক্ত ব্যক্তি
ওয়াজ দ্বারা বুঝানো হতে পারে:   ওয়াজ, ইরান, ইরানের একটি স্থান;  WAZ-Mediengruppe, জার্মান সংবাদপত্র এবং ম্যাগাজিন প্রকাশক  Wąż, একটি পোলিশ প্রতীক;  ওয়াজ (২০০৭-এর চলচ্চিত্র), স্টেলান স্কারসগার্ড, মেলিসা জর্জ, অ্যাশলে ওয়াল্টার্স এবং সেলমা ব্লেয়ার অভিনীত ২০০৭ সালের একটি অপরাধ/ভৌতিক চলচ্চিত্র;  Westdeutsche Allgemeine Zeitung, একটি জার্মান সংবাদপত্র  ওয়ার্কড অল জোনস, একটি অপেশাদার রেডিও অপারেটিং পুরস্কার  ওয়ারউইক বিমানবন্দর (কুইন্সল্যান্ড), IATA বিমানবন্দর কোড "WAZ"
এটি উত্তর আমেরিকার মসজিদগুলির তালিকা। এটি দেশ অনুসারে সাজানো মধ্য আমেরিকা এর মসজিদগুলিকেও অন্তর্ভুক্ত করে।   বাহামাস   জামায়া' আহলুস সুন্নাহ বাহামাস মসজিদ   বার্বাডোস   নাম ছবি  অবস্থান বছর মন্তব্য জামা মসজিদ  ব্রিজটাউন ১৯৫১ বার্বাডোসে নির্মিত প্রথম উদ্দেশ্যপ্রণোদিত মসজিদ। ১৯৮০-এর দশকে সম্প্রসারিত হয়ে বার্বাডোসের সবচেয়ে বড় মসজিদে পরিণত হয়েছে।   ব্রিজটাউন ১৯৫৭    বেলিজ   নাম ছবি  অবস্থান বছর মন্তব্য আল-ফালাহ মসজিদ  বেলিজ সিটি ২০০৮ বেলিজে নির্মিত প্রথম উদ্দেশ্যপ্রণোদিত মসজিদ।   কানাডা    কোস্টা রিকা   নাম ছবি  অবস্থান বছর মন্তব্য   সান জোসে ১৯৯৫ কোস্টা রিকায় নির্মিত প্রথম উদ্দেশ্যপ্রণোদিত মসজিদ।   কিউবা   আব্দাল্লাহ মসজিদ   কুরাকাও   নাম ছবি  অবস্থান বছর মন্তব্য ওমর বিন আল-খত্তাব মসজিদ 120px উইলেমস্টাড ১৯৬৫ কুরাকাওতে নির্মিত প্রথম উদ্দেশ্যপ্রণোদিত মসজিদ।   ডোমিনিকান প্রজাতন্ত্র   আল-নূর মসজিদ (সান্তো ডোমিঙ্গো)   এল সালভাদর   নাম ছবি  অবস্থান বছর মন্তব্য দার-ইব্রাহিম মসজিদ সান সালভাদর ২০০৭  ফাতিমা আজ-জাহরা ইসলামিক সেন্টার মেক্সিকানোস ২০০৪  সালভাদোরান আরব ইসলামিক সেন্টার সান সালভাদর ১৯৯৪ "মেসকিটা দে লা লুজ" নামেও পরিচিত।   গুয়াতেমালা   নাম ছবি  অবস্থান বছর মন্তব্য গুয়াতেমালার দাওয়াহ মসজিদ গুয়াতেমালা সিটি  Prensalibre.com  (in Spanish)   হাইতি   নাম ছবি  অবস্থান বছর মন্তব্য আল ফাতিহা মসজিদ  পোর্ট-অ-প্রিন্স ১৯৯৩ হাইতিতে নির্মিত প্রথম উদ্দেশ্যপ্রণোদিত মসজিদ। বকমান বুহারা মসজিদ  ক্যাপ-হাইতি ২০১৬ হাইতিতে মিনারেটসহ নির্মিত প্রথম মসজিদ।   জামাইকা   নাম ছবি  অবস্থান বছর মন্তব্য   স্প্যানিশ টাউন এবং ওয়েস্টমোরল্যান্ড ১৯৫০-এর দশক জামাইকার ইসলামিক সোসাইটি দ্বারা নির্মিত, যা ১৯৫০ সালে প্রতিষ্ঠিত হয়।   মেক্সিকো    পানামা   জামা মসজিদ (পানামা সিটি)   পুয়ের্তো রিকো   আল-ফারুক মসজিদ (পুয়ের্তো রিকো)  রিও পিয়েদ্রাস মসজিদ   ট্রিনিডাদ ও টোবাগো   নাম ছবি  অবস্থান বছর মন্তব্য  আইরে গ্রাম মসজিদ 120px আইরে ১৮৬৮ আমেরিকায় প্রতিষ্ঠিত প্রথম পরিচিত মসজিদ। বর্তমান ভবনটি ১৯৬৮ সালে নির্মিত।  120px  ১৯৫৪    যুক্তরাষ্ট্র    যুক্তরাষ্ট্রের ভার্জিন দ্বীপপুঞ্জ   নূর মসজিদ   আরও দেখুন    উত্তর আমেরিকায় ইসলাম  মসজিদের তালিকা (বিশ্বব্যাপী)  দক্ষিণ আমেরিকায় মসজিদের তালিকা  পৃথিবীর সবচেয়ে পুরনো মসজিদের তালিকা   তথ্যসূত্র   তালিকা !উত্তর আমেরিকা মসজিদ
২০২৫ আইএফএ শিল্ড হল ভারতীয় ফুটবল অ্যাসোসিয়েশন কর্তৃক আয়োজিত আইএফএ শিল্ড প্রতিযোগিতার ১২৫তম আসর। এই প্রতিযোগিতাটি মার্চ ২০২৫-এ হওয়ার কথা ছিল, কিন্তু ইন্ডিয়ান সুপার লিগ এবং আই-লিগ সূচির জটিলতার জন্য পিছিয়ে অক্টোবরে করা হয়েছিল।   পূর্বে বাংলাদেশের বসুন্ধরা কিংস, ভুটানের পারোকে আমন্ত্রিত করা হলেও তারিখ পরিবর্তনে তারা নাম প্রত্যাহার করে নেয়।   ডিফেন্ডিং চ্যাম্পিয়ন দল রিয়েল কাশ্মীরকে আমন্ত্রণ জানানো হলেও তারা অংশগ্রহণ করেনি।  দল দলসমূহ:  ক্লাব অবস্থান ইন্ডিয়ান সুপার লিগ দলইস্টবেঙ্গলকলকাতা, পশ্চিমবঙ্গমোহনবাগানআই-লিগ দল গোকুলাম কেরালাকোঝিকোড়, কেরালানামধারীশ্রী ভাইনি সাহিব, পাঞ্জাবশ্রীনিদি ডেকানহায়দ্রাবাদ, তেলেঙ্গানাআই-লিগ ২ দল ইউনাইটেডকল্যাণী, পশ্চিমবঙ্গ  মাঠ বিবেকানন্দ যুবভারতী ক্রীড়াঙ্গন কিশোর ভারতী ক্রীড়াঙ্গন কল্যাণী স্টেডিয়াম  ফরম্যাট ৬টি দলকে ৩টি করে দুটি গ্রুপে ভাগ করা হয়েছিল। একক রাউন্ড-রবিন ম্যাচের গ্রুপ পর্বের পর, প্রতিটি গ্রুপের শীর্ষ দলগুলি ফাইনালের জন্য যোগ্যতা অর্জন করেছিল।  নিয়ম প্রতিটি দল ৬ জন বিদেশী খেলোয়াড় নিবন্ধন করতে পারবে। একবারে ৪ জন বিদেশী খেলোয়াড় মাঠে খেলতে পারবে এবং ২ জনকে বিকল্প হিসেবে ব্যবহার করা যাবে।    টাইব্রেকার প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট) এবং যদি পয়েন্টের সমতা হয় তবে গ্রুপ পর্বের সবগুলো ম্যাচ শেষে নিম্নে বর্ণিত মানদণ্ডের উপর ভিত্তি করে শীর্ষ দল নির্ণয় করা হবে:  গ্রুপ পর্বের সকল ম্যাচে অর্জিত পয়েন্ট;  গ্রুপ পর্বের সকল ম্যাচে গোল পার্থক্য;  গ্রুপ পর্বের সকল ম্যাচে গোল সংখ্যা;  যেসকল দলের পয়েন্ট সমান, তাদের একে-অপরের বিরুদ্ধে ম্যাচে অর্জিত পয়েন্ট;  যেসকল দলের পয়েন্ট সমান, তাদের একে-অপরের বিরুদ্ধে ম্যাচে গোল পার্থক্য;  যেসকল দলের পয়েন্ট সমান, তাদের একে-অপরের বিরুদ্ধে ম্যাচে গোল সংখ্যা;  গ্রুপ পর্বের সকল ম্যাচে সর্বনিম্ন শাস্তিমূলক পয়েন্ট (একটি ম্যাচে একটি নির্দিষ্ট খেলোয়াড়ের ক্ষেত্রে শুধুমাত্র একটি নিয়ম প্রয়োগ করা যাবে):   লটারি  গ্রুপ পর্ব গ্রুপ এ  গ্রুপ বি  ফাইনাল  পুরস্কার মূল্য অবস্থান পুরস্কার মূল্য (₹)চ্যাম্পিয়ন্স ₹৫ লাখ রানার্স-আপ ₹৩ লাখ  সম্প্রচারক টিভিতে কোনো ম্যাচ সম্প্রচার করা হয়নি। শ্রাচী স্পোর্টস এন্টারটেনমেন্ট নেটওয়ার্ক (এসএসইএন) কর্তৃক অনলাইনে প্রচার হয়েছিল।  আরও দেখুন ২০২৫ কলকাতা প্রিমিয়ার ডিভিশন ২০২৫ বেঙ্গল সুপার লিগ ২০২৫–২৬ সুপার কাপ (ভারত)  তথ্যসূত্র  বিষয়শ্রেণী:আইএফএ শিল্ড
দ্য নাইন লাইভস অফ ক্লোয়ি কিং ক্লোয়ি কিং এর নয় জীবন একটি মার্কিন টেলিভিশনের ধারাবাহিক নাটক যা ১৪ই জুন ২০১১ থেকে এবিসি ফ্যামিলি চ্যানেলে দেখানো হচ্ছে। সেলিয়া থমসনের লেখা একই নামের বই এর কাহিনীর উপর ভিত্তি করে এক ঘণ্টার এই নাটকটি প্রস্তুত করা হয়েছে।.   কাহিনীর সারসংক্ষেপ  গল্পের নায়িকা ক্লোয়ি কিং, এক কিশোরী, সে তার মৃত্যুর পর বুঝতে পারে তার বিড়ালের ন্যায় কিছু ক্ষমতা রয়েছে, যার মধ্যে নয়বার জীবন লাভ, অতিমানবীয় গতী, শক্তি, শ্রুতি, তৎপরতা এবং বিড়ালের মত যে কোন বস্তু আরোহণ করবার সামর্থ্য। এক রহস্যময় ব্যক্তি তার পিছু নিয়েছে একথা বুঝতে পেরে সে ব্যাপারটা আরো গভীর ভাবে খুঁজতে গিয়ে জানতে পারে ও এক প্রাচীন গোত্রের বংশধর। সে আরো জানতে পারে, একদল আততায়ী তার জাতিকে হাজার বছর ধরে শিকার করে আসছে আর সে আততায়ীদের হাত থেকে এই প্রাচীন গোত্রটিকে রক্ষা করবার একমাত্র চাবি।    কলা-কুশলী   ‘স্কাইলার স্যামুয়েলস’ অভিনয় করেছেন ক্লোয়ি কিং হিসেবে – মাই নামক এক প্রাচীন জাতির বংশধর। ধরে নেয়া হচ্ছে এ প্রাচীন জাতি রক্ষা করবার জন্যই তার আর্বিভাব। যদিও তার জন্ম ইউক্রেইন কিন্তু তার পালক পিতা তাকে আমেরিকায় নিয়ে আসে  ‘এমি পিৎজ’ অভিনয় করেছেন মেরেডিথ কিং হিসেবে- ক্লোয়ি কিং এর পালক মা।  ‘গ্রে ডেমন’ ব্রায়ান চরিত্রে – যে ক্লোয়িকে হত্যা করে মাই জাতীকে নিশ্চিহ্ন করে দিতে চাচ্ছে তার ছেলে।  ‘গ্রেস ফিপস’ অভিনয় করেছেন এমি হিসেবে- ক্লোয়ির বন্ধু  ‘বেঞ্জামিন স্টোন’ অভিনয় করেছেন অ্যালেক চরিত্রে – মাই জাতির বংশধরদের একজন যে আত্মরক্ষা করবার জন্য ক্লোয়ির কাছে আত্মপ্রকাশ করে।  ‘অ্যালিসা ডিয়াজ’ অভিনয় করেছেন জেসমিন চরিত্রে –মাই জাতির আরেক বংশধর যে ক্লোয়িকে নিরাপদে রাখবার কাজে নিয়োজিত।  ‘কি হং লি’ পল চরিত্রে অভিনয় করেছেন। ক্লোয়ির আরেক বন্ধু।   পর্ব  মূল প্রবন্ধঃ পর্ব সূচী  {| class="wikitable" style="text-align: center;" |- ! style="padding: 0 8px;" colspan="2" rowspan="2"| মৌসুম ! style="padding: 0 8px;" rowspan="2"| পর্ব ! colspan="2"| প্রথম সম্প্রচার ! style="padding: 0 8px;" rowspan="2"| ডিভিডি প্রকাশের তারিখ |- ! style="padding: 0 8px;"| মৌসুম শুরু ! style="padding: 0 8px;"| মৌসুম শেষ |-  |style="background: #940909;"|  |১  | প্রযোজ্য নহে  |{প্রথম প্রচার|২০১১|৬|১৪  |প্রযোজ্য নহে  |প্রযোজ্য নহে |}   পাদটীকা    বহিঃসংযোগ       The Nine Lives of Chloe King at tv.com  বিষয়শ্রেণী:মার্কিন টেলিভিশন ধারাবাহিক‎ বিষয়শ্রেণী:২০১০-এর মার্কিন টেলিভিশন ধারাবাহিক বিষয়শ্রেণী:২০১১-এর মার্কিন টেলিভিশন ধারাবাহিক বিষয়শ্রেণী:মার্কিন অ্যাকশন টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান
শেখ খালিদ বিন খলিফা বিন আব্দুল আজিজ আলে সানি (  ; জন্ম: ১৯৬৮ ) একজন কাতারি রাজনীতিবিদ, যিনি ২০২০ সালের ২৮ জানুয়ারি থেকে কাতারের প্রধানমন্ত্রী ও স্বরাষ্ট্রমন্ত্রী হিসাবে দায়িত্ব পালন করছেন । তিনি ক্ষমতাসীন আলে সানি পরিবারের একজন সদস্য। এর আগে ২০১৪ থেকে ২০২০ সাল পর্যন্ত তিনি আমিরি দিওয়ানের প্রধান হিসেবে দায়িত্ব পালন করেছিলেন।  তথ্যসূত্র  বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কাতারের প্রধানমন্ত্রী বিষয়শ্রেণী:দোহার ব্যক্তি বিষয়শ্রেণী:২১শ শতাব্দীর কাতারি রাজনীতিবিদ
ব্যবহার  এই টেমপ্লেটটি বছর অনুযায়ী খুনের বিষয়শ্রেণীতে ব্যবহার করা হয়।  খুনের বিষয়শ্রেণী তৈরি করার সময় এভাবে যোগ করুন: {{খুনের বছর বিষয়শ্রেণীর শীর্ষ|দ|ব}} যেখানে দ হচ্ছে শেষ সংখ্যা ছাড়া বছর, ও ব হচ্ছে বছরের শেষ সংখ্যা  উদাহরণস্বরূপ, -এ খুন বিষয়শ্রেণীর জন্য, যোগ করুন: {{খুনের বছর বিষয়শ্রেণীর শীর্ষ||}}   আরও দেখুন   টেমপ্লেট:জন্মের বছর বিষয়শ্রেণীর শীর্ষ  টেমপ্লেট:DeathyrBC   টেমপ্লেট:মৃত্যুর দশক  বিষয়শ্রেণী:মানুষ ও ব্যক্তি টেমপ্লেট
আমির হামজা হোতাক (; জন্ম: ১৫ আগস্ট ১৯৯১) হলেন একজন আফগান ক্রিকেটার। হোতাক একজন বাহাতি ব্যাটসম্যান এবং স্লো লেফট আর্ম অর্থডক্স বোলার। তিনি আফগানিস্তানের নানাগারহার প্রদেশে জন্মগ্রহণ করেন।  হামজা নিউজিল্যান্ডে অনুষ্ঠিতব্য আইসিসি অনূর্ধ্ব-১৯ বিশ্বকাপ প্রতিযোগীতায় আফগানিস্তান অনূর্ধ্ব-১৯ দলের অন্যতম একজন সদস্য ছিলেন। পাপুয়া নিউগিনি অনূর্ধ্ব-১৯ দলের বিরুদ্ধে তার অভিষেক হয়। পরবর্তীতে তিনি ২০১১-১৩ আইসিসি ইন্টারকন্টিনেন্টাল কাপে কানাডা জাতীয় ক্রিকেট দলের বিরুদ্ধে আফগানিস্তানের হয়ে প্রথম শ্রেণীর ক্রিকেটে আত্মপ্রকাশ করেন।   তথ্যসূত্র    বহিঃসংযোগ     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান ক্রিকেটার বিষয়শ্রেণী:আফগানিস্তানের একদিনের আন্তর্জাতিক ক্রিকেটার বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:পশতু ব্যক্তি বিষয়শ্রেণী:আফগানিস্তানের টেস্ট ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:স্পিন ঘর টাইগার্সের ক্রিকেটার বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
আদারভিটা ইউনিয়ন বাংলাদেশের ময়মনসিংহ বিভাগের জামালপুর জেলার মাদারগঞ্জ উপজেলার অন্তর্গত একটি ইউনিয়ন।   শিক্ষা  শিক্ষার হার : ৬৫%  শিক্ষা প্রতিষ্ঠান   উল্লেখযোগ্য ব্যক্তিত্ব    নজরুল ইসলাম বাবু (১৭ জুলাই ১৯৪৯ - ১৪ সেপ্টেম্বর ১৯৯০) একজন গীতিকার ও বীর মুক্তিযোদ্ধা। "সব কটা জানালা খুলে দাও না", "একটি বাংলাদেশ তুমি জাগ্রত জনতার" গানের গীতিকার তিনি। ১৯৯১ সালে মুক্তিপ্রাপ্ত পদ্মা মেঘনা যমুনা চলচ্চিত্রের গীত রচনার জন্য তিনি শ্রেষ্ঠ গীতিকার বিভাগে জাতীয় চলচ্চিত্র পুরস্কার লাভ করেন।   জনপ্রতিনিধি   বর্তমান চেয়ারম্যান- মিজানুর রহমান মিজান +চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    ময়মনসিংহ বিভাগ  জামালপুর জেলা   তথ্যসূত্র   বিষয়শ্রেণী:মাদারগঞ্জ উপজেলার ইউনিয়ন
হার্জল শেখতেরমান শফীর (    ; ১০ জুলাই, ১৯২৯ - ২৬ সেপ্টেম্বর, ২০২১) ছিলেন একজন ইসরায়েল প্রতিরক্ষা বাহিনীর মেজর জেনারেল, জনশক্তি অধিদপ্তরের প্রধান, ইসরায়েলের দক্ষিণ কমান্ডের প্রধান, এবং পরবর্তীতে অপারেশনস অধিদপ্তরের সহকারী প্রধান।  পরবর্তীতে তিনি ইসরায়েল পুলিশের ৭ম জেনারেল কমিশনার হিসেবে দায়িত্ব পালন করেন। "דרגת אלוף לש. להט, מפקד הכוחות המשוריינים בסיני" (in Hebrew). Davar. August 1, 1969. Retrieved January 24, 2014.  বিষয়শ্রেণী:CS1 Hebrew-language sources (he)
গাভরি দেবী (গাভরি বাই নামেও পরিচিত) (১৪ই এপ্রিল ১৯২০ - ২৯শে জুন ১৯৮৮) ছিলেন ভারতের রাজস্থান রাজ্যের একজন ভারতীয় লোকগায়িকা। তিনি লোকসংগীত গাওয়ার একটি শৈলী, তাঁর মাণ্ড গানের জন্য পরিচিত। মাণ্ড গানের পাশাপাশি তিনি ঠুমরি, ভজন এবং গজলও গাইতেন। তিনি রাজস্থানের মরু কোকিলা নামেও পরিচিত ছিলেন। ২০১৩ সালে রাজস্থান সরকার শিল্প ও সঙ্গীতে তাঁর অবদানের জন্য তাঁকে মরণোত্তর রাজস্থান রত্ন দিয়ে সম্মানিত করেছে। এটি রাজস্থানের সর্বোচ্চ বেসামরিক পুরস্কার।  প্রাথমিক জীবন গাভরি দেবীর পিতার নাম বংশীলাল পাওয়ার এবং মাতার নাম যমুনা দেবী পাওয়ার। বংশীলাল এবং যমুনা দেবী উভয়েই বিকানীর রাজপরিবারে দরবারের গায়ক হিসেবে গান গাইতেন।   ২০ বছর বয়সে, গাভরি দেবী যোধপুরের  জায়গিরদার মোহনলাল গামেটিকে বিয়ে করেছিলেন, তাঁদের একটি কন্যা ছিল। তিনি যোধপুরের মহারাজা উমেদ সিং- এর কাছ থেকেও সঙ্গীতের জন্য উৎসাহ পেয়েছিলেন। তিনি উড়িষ্যা, কর্ণাটক, মহারাষ্ট্র, গোয়া, বাংলা, কেরালা, তামিলনাড়ু সহ ভারত জুড়ে সঙ্গীত পরিবেশন করেন।  কর্মক্ষেত্র ১৯৫৭ সালে, গাভরি দেবী রেডিও এবং দূরদর্শনে মাণ্ড গানের অনুষ্ঠান করা শুরু করেন, এটি বেশ জনপ্রিয় হয়েছিল। রাজস্থান সরকারের পর্যটন বিভাগ দ্বারা প্রতি বছর আয়োজিত অনুষ্ঠানে তিনি মাণ্ড গানের অনুষ্ঠানটি উপস্থাপন করেছেন। ১৯৮৩ সালে, তিনি রাশিয়ার মস্কোতে ভারত কর্তৃক আয়োজিত ফেস্টিভ্যাল অফ ইণ্ডিয়াতে তিনি কেসরিয়া বালম আও হামারে দেস ' গেয়েছিলেন, এটি তাঁর বিশেষ গানের তালিকাভুক্ত। তিনি ১৯৮০ সালে এশিয়ার হু'স হু তালিকাভুক্ত হন।  ১৯৮৬ সালে, ভারত সরকার তাঁকে তাঁর অবদানের জন্য সঙ্গীত নাটক অকাদেমি পুরস্কার দিয়ে সম্মানিত করে। এই পুরস্কার লোকসংগীতের চর্চাকারী শিল্পীদের দেওয়া সর্বোচ্চ ভারতীয় স্বীকৃতি। ভারতের তৎকালীন রাষ্ট্রপতি আর ভেঙ্কটারমন এই পুরস্কার প্রদান করেন। গাভরি দেবী ১৯৮৮ সালের ২৯শে জুন মারা যান।   তথ্যসূত্র   বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:রাজস্থানের সঙ্গীতশিল্পী বিষয়শ্রেণী:রাজস্থানের নারী সঙ্গীতজ্ঞ বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:ভারতীয় লোক গায়ক বিষয়শ্রেণী:ভারতীয় লোক গায়িকা বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:১৯৮৮-এ মৃত্যু বিষয়শ্রেণী:১৯২০-এ জন্ম
হাবিবুন নাহার (জন্ম: ১৮ সেপ্টেম্বর ১৯৫৪) হলেন একজন বাংলাদেশী নারী রাজনীতিবিদ ও সাবেক সংসদ সদস্য। তিনি ২০০৮ ও ২০১৮ সালের উপ নির্বাচনে বাংলাদেশ আওয়ামী লীগের প্রার্থী হিসেবে বাগেরহাট-৩ আসন থেকে সংসদ সদস্য নির্বাচিত হয়েছিলেন। একাদশ সংসদ নির্বাচনে পরিবেশ মন্ত্রণালয়ে তিনি পরিবেশ উপমন্ত্রী  হিসেবে দায়িত্ব পান। দ্বাদশ জাতীয় সংসদ নির্বাচন, ২০২৪ এ চতুর্থ বারের মতো বাংলাদেশ আওয়ামী লীগের প্রার্থী হিসেবে বাগেরহাট-৩ আসন থেকে সংসদ সদস্য নির্বাচিত হন।   তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।  জন্ম ও শিক্ষাজীবন হাবিবুন নাহারের পৈতৃক বাড়ি বাগেরহাট জেলায়।  রাজনৈতিক জীবন হাবিবুন নাহার ২০০৮ সালে বাগেরহাট-৩ থেকে প্রথমবারের মত সংসদ সদস্য নির্বাচিত হন। ২০১৪ সালের নির্বাচনে এ আসনে তার স্বামী তালুকদার আবদুল খালেক বিনা প্রতিদ্বন্দ্বিতায় সংসদ সদস্য নির্বাচিত হয়। খুলনা সিটি করপোরেশন নির্বাচনে মেয়র পদে প্রতিদ্বন্দ্বিতা করতে তালুকদার আবদুল খালেক পদত্যাগ করেন। জুন ২০১৮ সালে এ আসনে উপ-নির্বাচন অনুষ্ঠিত হয়। উপনির্বাচনে আওয়ামী লীগের দলীয় প্রার্থী হাবিবুন নাহার বিনা প্রতিদ্বন্দ্বিতায় সংসদ সদস্য নির্বাচিত হন।  ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  তথ্যসূত্র   বহিঃসংযোগ  ৯ম জাতীয় সংসদের নির্বাচিত সংসদ সদস্য   বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:শেখ হাসিনার চতুর্থ মন্ত্রিসভার সদস্য বিষয়শ্রেণী:বাগেরহাট জেলার রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
সূর্যগ্রহণ ১৯৭৬ সালে মুক্তিপ্রাপ্ত একটি বাংলাদেশী যুদ্ধভিত্তিক চলচ্চিত্র।সেলুলয়েডে মুক্তিযুদ্ধ  তথ্যসূত্র: GLITZ bdnews, মেইন স্টোরি, তথ্য সংগ্রহ ২৬শে জানুয়ারি ২০১১ ছবিটি কাহিনি, সংলাপ ও চিত্রনাট্য রচনা, চিত্রগ্রহণ এবং পরিচালনা করেছেন আব্দুস সামাদ। ছবির প্রধান প্রধান চরিত্রগুলোতে অভিনয় করেছেন ফারুক, ববিতা, জাফর ইকবাল, রোজী সামাদ, আনোয়ার হোসেন, গোলাম মুস্তাফা ও খলিলউল্লাহ খান। এছাড়াও বিভিন্ন চরিত্রে অভিনয় করেছেন হাসান ইমাম, দারাশিকো, আখতার হোসেন, রওশন জামিল, মায়া হাজারিকা, রানী সরকার সহ আরও অনেকে।   শ্রেষ্ঠাংশে   ফারুক -  ববিতা -  জাফর ইকবাল -  রোজী সামাদ -  আনোয়ার হোসেন -  গোলাম মুস্তাফা -  খলিলউল্লাহ খান -  হাসান ইমাম -  দারাশিকো -  আখতার হোসেন -  রওশন জামিল -  মায়া হাজারিকা -  রানী সরকার -   সঙ্গীত  সূর্য গ্রহণ ছবির সংগীত পরিচালনা করেছেন রাজা শ্যাম। গীত রচনা করেছেন গাজী মাজহারুল আনোয়ার এবং ছবির পরিচালক আব্দুস সামাদ। গানে কণ্ঠ দিয়েছেন সাবিনা ইয়াসমিন, আব্দুল জব্বার ও সুবীর নন্দী। এই চলচ্চিত্রেই সুবীর নন্দী প্রথম নেপথ্যে কণ্ঠ দেন।   গানের তালিকা  1-Nil Nilante Akasher Niche - Singer: Sabina Yesmin & Abdul Jabbar - Lyrics: Gazi Mazharul Anowar - Tune:Raza Shyam  2-Doshi Hoilam - Singer: Subir Nandi - Lyrics: Gazi Mazharul Anowar - Tune:Raza Shyam   সম্মাননা  জাতীয় চলচ্চিত্র পুরস্কার  শ্রেষ্ঠ শিল্প নির্দেশক - আবদুস সবুর  বাচসাস পুরস্কার   আরও দেখুন   ১৯৭৬ সালের বাংলাদেশী চলচ্চিত্রের তালিকা   তথ্যসূত্র    বহিঃসংযোগ          বিএফআই-তে সূর্যগ্রহণ  বিষয়শ্রেণী:১৯৭৬-এর চলচ্চিত্র বিষয়শ্রেণী:১৯৭০-এর দশকের যুদ্ধভিত্তিক চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:যুদ্ধের চলচ্চিত্র বিষয়শ্রেণী:বাংলাদেশের স্বাধীনতা যুদ্ধের চলচ্চিত্র